Na temelju članka 10. stavka 6. Zakona o savjetima mladih („Narodne novine“ broj 41/14.) i članka 6. Odluke o osnivanju Županijskog savjeta mladih Koprivničko-križevačke županije („Službeni glasnik Koprivničko-križevačke županije“ broj 8/14.) Odbor za izbor i imenovanja Županijske skupštine Koprivničko-križevačke županije na 6. sjednici održanoj 28. prosinca 2017. godine donijelo je

**I Z V J E Š Ć E**

**o provjeri formalnih uvjeta prijavljenih kandidata za izbor članova i zamjenika članova**

**Županijskog savjeta mladih Koprivničko-križevačke županije**

Sukladno članku 10. stavcima 1. i 2. Zakona o savjetima mladih („Narodne novine“ broj 41/14.) (u tekstu koji slijedi Zakon) Županijska skupština Koprivničko-križevačke županije (u daljnjem tekstu: Županijska skupština) na 5. sjednici održanoj 4. prosinca 2017. godine donijela je Javni poziv za isticanje kandidatura za članove i zamjenike članova Županijskog savjeta mladih Koprivničko-križevačke županije (u daljnjem tekstu: Javni poziv).

Na temelju članka 10. stavka 3. Zakona i članka 4. Odluke o osnivanju Županijskog savjeta mladih („Službeni glasnik Koprivničko-križevačke županije“ broj 8/14.) (u tekstu: koji slijedi Odluka), Javni poziv objavljen je 8. prosinca 2017. godine na službenoj stranici Koprivničko-križevačke županije i u tjednom tisku Glas Podravine i Prigorja te 12. prosinca 2017. godine u „Službenom glasniku Koprivničko-križevačke županije“.

Kandidature su se zaprimale u pisarnici Koprivničko-križevačke županije, Ulica Antuna Nemčića 5, Koprivnica i to od 9. pa do 18. prosinca 2017. godine.

Zakon definira mlade kao osobe s prebivalištem ili boravištem na području Koprivničko-križevačke županije, koji u trenutku podnošenja kandidatura za članstvo u Županijski savjet mladih Koprivničko-križevačke županije (u daljnjem tekstu. Županijski savjet mladih) imaju od navršenih petnaest do navršenih trideset godina života, te kao takvi imaju pravo biti birani za člana i zamjenika člana Županijskog savjeta mladih.

Županijski savjet mladih čini 11 članova i 11 zamjenika članova, a biraju se na razdoblje od tri godine.

Kandidature za članove i zamjenike članova Županijskog savjeta mladih imaju pravo predložiti udruge, koje su sukladno statutu ciljno i prema djelatnostima opredjeljene za rad s mladima i za mlade, učenička vijeća, studenstski zborovi, pomladci političkih stranaka, sindikalnih ili strukovnih organizacija u Republici Hrvatskoj i neformalne skupine mladih. Kada je predlagatelj neformalna skupina mladih ona mora biti skupina od najmanje 50 mladih.

Ovlašteni predlagatelji kandidatura bili su dužni prilikom isticanja kandidatura za članove Županijskog savjeta mladih predložiti i zamjenika za svakog kandidata za člana Županijskog savjeta mladih.

Prijedlog kandidatura, sukladno članku 5. stavku 4. Odluke mora sadržavati sljedeće podatke: ime i prezime kandidata, osobni identifikacijski broj kandidata (OIB), ime roditelja, adresa prebivališta ili boravišta na području Županije, dan, mjesec, godina i mjesto rođenja, naznaku da li je kandidat učenik osnovne ili srednje škole, član učeničkog vijeća, student, član studentskog zbora, član udruge, član sindikalne ili strukovne organizacije, nezaposlena/zaposlena osoba, član pomlatka političke stranke ili neformalne skupine mladih (ostala populacija mladih) te obrazloženje prijedloga iz kojeg se vidi zbog čega bi kandidat trebao biti izabran za člana odnosno zamjenika člana Savjeta.

Sukladno članku 10. stavcima 5. i 6. Zakona, Odbor za izbor i imenovanja Županijske skupštine Koprivničko-križevačke županije na 6. sjednici održanoj 28. prosinca 2017. godine, pristupio je otvaranju pristiglih prijava i utvrđivanju kandidatura za izbor članova i zamjenika članova Županijskog savjeta mladih.

Odbor za izbor i imenovanja, nakon što je zaprimio kandidature za članove i zamjenike članova Županijskog savjeta mladih, obavio je provjeru navedenih uvjeta prijavljenih kandidata, te konstatira da su u otvorenom roku pristigle sljedeće kandidature:

1. Predlagatelj: **MLADEŽ HRVATSKE DEMOKRATSKE ZAJEDNICE KOPRIVNIČKO-KRIŽEVAČKE ŽUPANIJE, Josipa Vargovića 1/2, Koprivnica:**

Kandidatkinja: **IVA MALETIĆ**, rođena 15. kolovoza 1990., Ferdinandovac, Dravska 35,

Zamjenica kandidatkinje: **KATARINA KOLAR,** rođena 8. ožujka 1993., Ferdinandovac, Augusta Šenoe 1,

Kandidatkinja: **SONJA CELIŠČAK**, rođena 29. srpnja 1989., Koprivnica, Ulica Miroslava Krleže 21,

Zamjenik kandidatkinje: **FRAN PAPAC**, rođen 13. siječnja 1996., Koprivnica, Kolodvorska 8A,

Kandidatkinja: **MIRNA KOVAČ**, rođena 28. travnja 1991., Koprivnica, Ulica Đure Basaričeka 42,

Zamjenik kandidatkinje: **IVAN ČESI**, rođen 29. ožujka 1988., Koprivnica, Herešinska 37,

Kandidat:**IVAN CAR**, rođen 24. lipnja 1992., Koprivnica, Trg kralja Tomislava 1,

Zamjenik kandidata: **LOVRO ŠOŠTARIĆ**, rođen 5. lipnja 1997., Koprivnica, Mije Šimeka 43,

1. Predlagatelj: **AUTOHTONA-HRVATSKA STRANKA PRAVA, Koprivnica, Svilarska 6:**

Kandidat: **IVAN RERIH** , rođen 19. srpnja 1998., Virje, Novigradska 12,

Zamjenik kandidata: **PAUL LAUŠ**, rođen 2. lipnja 1998., Virje, Ljudevita Gaja 163.

1. Predlagatelj: **SAVEZ IZVIĐAČA KOPRIVNIČKO-KRIŽEVAČKE ŽUPANIJE, Braće Radić 22, Koprivnica:**

Kandidat: **NIKOLA GUNJEVIĆ**, rođen 20. siječnja 1997., Đurđevac, Ulica Tina Ujevića 21,

Zamjenica kandidata: **TENA PICEK**, rođena 14. veljače 2001., Đurđevac, Šandora Brauna 6.

1. Predlagatelj: **HRVATSKA AKADEMSKA ZAJEDNICA, Gračanska cesta 41, Zagreb:**

Kandidat: **ZDESLAV INDIR**, rođen 30. studenoga 1996., Novigrad Podravski, Blaža Mađera 33,

Zamjenik kandidata: **MISLAV INDIR,** rođen1. studenoga 1994., Novigrad Podravski, Blaža Mađera 33.

1. Predlagatelj: **ORGANIZACIJA MLADIH HSS KRIŽEVCI, Trg A. Nemčića 7/1, Križevci:**

Kandidat: **MARKO MARTINČEVIĆ**, rođen 11. kolovoza 1991., Križevci, Ulica Petra Zrinskog 8 A,

Zamjenik kandidata: **EDUARD PETRANOVIĆ**, rođen 30. lipnja 1992., Križevci, Biskupa Bazilija Božičkovića 11.

1. Predlagatelj: **ORGANIZACIJA MLADIH HDS-a KRIŽEVCI, Ivana Zakmardije Dijankovečkog 7, Križevci:**

Kandidat: **MATIJA PERHARIĆ**, rođen 27. kolovoza 1995., Križevci, Mladine 10,

Zamjenik kandidata: **VALENTINO KILIĆ**, rođen 2. lipnja 1993., Križevci, Ulica Dragutina Lambla 23,

Kandidatkinja: **JOSIPA HUNJAK,** rođena 23. veljače 1997., Križevci, Veliki Potočec, Veliki Potočec 148,

Zamjenica kandidatkinje: **ROMANA HORVAT,** rođena 8. veljače 1997., Križevci, Kosovec 71.

1. Predlagatelj: **GLAS MLADIH KRIŽEVCI, Trg Josipa Jurja Strossmayera 5, Križevci:**

Kandidat: **ŽELJKO JURKOVIĆ**, rođen 4. rujna 1989., Križevci, Koprivnička ulica 25,

Zamjenik kandidata: **MATIJA KOVAČIĆ**, rođen 19. siječnja 1990., Kalnik, Šopron 42,

Kandidat: **DARIO CAR**, rođen 5. listopada 1990., Kalnik, Borje, Gornje Borje 38,

Zamjenica kandidata: **KARLA MATUS**, rođena 30. studenoga 1995., Križevci, Pesek, Pesek 8,

Kandidat: **SANDRO MATUS**, rođen 23. kolovoza 1990., Križevci, Pesek, Pesek 8,

Zamjenik kandidata: **IVAN AUGUSTINČIĆ**, rođen 13. studenoga 1990., Križevci, Ulica Franje Račkoga 5.

1. Predlagatelj: **GIMNAZIJA IVANA ZAKMARDIJA DIJANKOVEČKOGA KRIŽEVCI, Milislava Demerca 8, Križevci:**

Kandidatkinja: **DOROTEA PICIG**, rođena 4. kolovoza 2001., Križevci, Erdovec, Erdovec 110,

Zamjenik kandidatkinje: **IGNAC RATKOVIĆ**, rođen 2. travnja 2002., Križevci, Ulica Frana Galovića 36.

Odbor za izbor i imenovanja, nakon otvaranja gore navedenih prijava kandidatura, utvrdio je da su sve kandidature pristigle u roku određenim Javnim pozivom.

Međutim utvrđeno je kako dvije pristigle kandidature nisu valjane i to kandidatura podnesena od strane Autohtone-Hrvatske stranke prava i kandidatura Saveza izviđača Koprivničko-križevačke županije.

Ovlašteni predlagatelji između ostalih su pomladci političkih stranaka, a iz gore spomenute podnesene prijave ne proizlazi da se radi o pomlatku političke stranke, stoga kandidatura Autohtone- Hrvatske stranke prava nije utvrđena kao valjana. Kandidatura Saveza izviđača Koprivničko-križevačke županije nije potpuna budući ista ne sadrži svu potrebnu dokumentaciju određenu Javnim pozivom.

Zaključno, pravovaljano je ukupno 12 kandidatura za članove i 12 kandidatura za zamjenika članova Županijskog savjeta mladih.

Izvješće o provjeri formalnih uvjeta kao i Popis važećih kandidatura objavit će se na službenoj stranici Koprivničko-križevačke županije ([www.kckzz.hr](http://www.kckzz.hr).) te u „Službenom glasniku Koprivničko-križevačke županije“.

Odbor za izbor i imenovanja upućuje ovakvo Izvješće Županijskoj skupštini Koprivničko-križeačke županije na prvu sljedeću sjednicu, a kako bi ista raspravila Izvješće o provjeri formalnih uvjeta prijavljenih kandidata za izbor članova i zamjenika članova Županijskog Savjeta mladih te s Popisa važećih kandidatura za članove i zamjenike članova Županijskog savjeta mladih, tajnim glasovanjem, izabrala Županijski savjet mladih na trogodišnjii mandat.

**ODBOR ZA IZBOR I IMENOVANJA**

**ŽUPANIJSKE SKUPŠTINE KOPRIVNIČKO-KRIŽEVAČKE ŽUPANIJE**

KLASA: 021-06/17-03/3

URBROJ:2137/1-02/03-17-24

Koprivnica, 28. prosinca 2017.

PREDSJEDNIK:

Mirko Perok, v.r.